Publication: Magyar Közlöny
Issue: MK-2003-51 (Year: 2003, Number: 51)
Era: 1990-2004
Section: 
Paragraph Index: 39

4. A közös kutatás folyamán keletkezõ információhoz és a szellemi tulajdonhoz való jogosultságra, valamint — a nyilvánosságra hozatalt is magában foglaló — használatára vonatkozóan a résztvevõk technológiakezelési tervet készítenek (TKT) együttes munkával. A TKT-val kapcsolatos iránymutatásokat e melléklet függeléke tartalmazza. A TKT-t a kutatás finanszírozásában résztvevõ Fél illetékes, finanszírozó hivatala vagy szervezeti egysége hagyja jóvá, mielõtt megkötnék azt az egyedi kutatási és fejlesztési együttmûködési szerzõdést, amelyhez a TKT-t mellékelik. A TKT kialakításánál figyelembe kell venni a közös kutatási célokat, a Felek vagy résztvevõk relatív pénzügyi és egyéb hozzájárulását, a földrajzi vagy a felhasználási terület szerinti engedélyezés elõnyeit és hátrányait, a hatályos jogszabályokban elõírt kötelezettségeket — beleértve 2003/51. szám a Felek szellemi tulajdonjogokra vonatkozó jogszabályait —, és egyéb tényezõket, amelyeket a résztvevõk idetartozónak ítélnek. A vendégkutatók által végzett kutatásra vonatkozó szellemi tulajdonnal kapcsolatos jogok és kötelezettségek kérdését szintén a közös TKT-ben rendezik.

Source: https://magyarkozlony.hu/hivatalos-lapok/ddd666e4df6bf325e85d598bbadd8f4efbd1cd8a/dokumentumok/6582b4e68eb476545d0438d622689248c3f6285c/letoltes